જો કે, 15 મિનિટ સુધી રીક્ષા ડ્રાઇવર પરત ન આવતા પુષ્પાબેનને શંકા જતા પોતાની બેગ તપાસી હતી. તેમાંથી રૂપિયા 30 હજારની કિંમતની સોનાની ચેન ગાયબ હતી. આ અંગે પુષ્પાબેને માધુપુરા પોલીસ સ્ટેશનમાં ફરિયાદ નોંધાવી હતી. પાછલા એક મહિનામાં રીક્ષા ગેંગ દ્વારા ચોરી કરવાના 20 જેટલા બનાવ પોલીસ મથકે નોંધાયા છે. રિક્ષામાંથી મુસાફરનો સામાન ચોરાયાનો અન્ય બનાવ ખોખરા પોલીસ મથકે બન્યો હતો. જેમાં 39 વર્ષના માયાબેન પટેલે ફરિયાદ નોંધાવી હતી કે, તે રીક્ષામાં બાપુનગર જતા હતા ત્યારે તેમની બેગની ચોરી થઈ હતી. તેમની બેગમાં રૂપિયા 1.44 લાખની કિંમતના સોનાના દાગીના હતા.